ddrg/super_eurlex huggingface dataset:
Úradný vestník L 226 , 13/08/1998 S. 0024 - 0024



Rozhodnutie Rady z 29. júna 1998, o uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Spojenými štátmi mexickými na druhej strane (98/504/ES) RADA EURÓPSKEJ ÚNIE, s zreteľom na Zmluvu o založení Európskeho spoločenstva, a najmä na poslednú vetu článku 57 ods. 2, články 66 a 113 v súvislosti s prvou vetou článku 228 ods. 2 a druhým pododsekom článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], vzhľadom na to, že kým vstúpi do platnosti Dohoda o hospodárskom partnerstve, politickej koordinácii a spolupráci, podpísaná v Bruseli 8. decembra 1997, je potrebné schváliť Dočasnú dohodu o obchode a obchodných záležitostiach medzi Európskym spoločenstvom na jednej strane a Spojenými štátmi mexickými na strane druhej, ktorá bola podpísaná v v Bruseli 8. decembra 1997, ROZHODLA TAKTO: Článok 1 Dočasná dohoda o obchode a obchodných záležitostiach medzi Európskym spoločenstvom na jednej strane a Spojenými štátmi mexickými na druhej strane, ako aj individuálne vyhlásenia spoločenstva a spoločné vyhlásenia spoločenstva a druhej strany sa schvaľujú za Európske spoločenstvo. Tieto texty sú pripojené k tomuto rozhodnutiu. Článok 2 Predseda Rady vykoná v mene Európskeho spoločenstva notifikáciu stanovenú v článku 19 dočasnej dohody. Článok 3 1. Stanovisko, ktoré spoločenstvo prezentuje v spoločnej rade a spoločnom výbore, ustanovených v dohode, prijme Rada na návrh Komisie v súlade s príslušnými ustanoveniami Zmluvy o založení Európskeho spoločenstva. 2. Predseda Rady je v súlade s článkom 8 dohody predsedom spoločnej rady a predkladá stanovisko spoločenstva. V súlade s článkom 10 Zmluvy zástupca Komisie s pomocou predstaviteľov členských štátov predsedá spoločnému výboru a predkladá stanovisko spoločenstva. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 29. júna 1998 Za Radu Predseda R. Cook [1] Ú. v. ES C 356, 22.11.1997, s. 28. [2] Ú. v. ES C 167, 1.6.1998. --------------------------------------------------
Úradný vestník L 225 , 12/08/1998 S. 0001 - 0001



Rozhodnutie Rady z 10. augusta 1998, ktoré mení a dopĺňa spoločnú pozíciu 96/184/SZBP definovanú Radou na základe článku J.2 Zmluvy o Európskej únii, týkajúcu sa vývoz zbraní do Juhoslovanskej zväzovej republiky (98/498/SZBP) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok J.2, so zreteľom na spoločnú pozíciu 96/184/SZBP z 26. februára 1996 definovanú Radou na základe článku J.2 Zmluvy o Európskej únii týkajúcu sa vývozu zbraní do Juhoslovanskej zväzovej republiky [1], keďže Rada usúdila, že vývoj v Slovinsku, najmä v oblasti vývozu zbraní oprávňuje k zrušeniu obmedzujúcich opatrení spoločnej pozície 96/184/SZBP vzhľadom na tento štát, ROZHODLA SA TAKTO: Článok 1 Týmto sa rušia odkazy na Slovinsko v bode 2 ii) spoločnej pozície 96/184/SZBP. Článok 2 Toto rozhodnutie nadobudne účinnosť dňom jeho prijatia. Toto rozhodnutie bude uverejnené v úradnom vestníku. V Bruseli 10. augusta 1998 Za Radu predseda W. Schüssel [1] Ú. v. ES L 58, 7.3.1996, s. 1. --------------------------------------------------
Úradný vestník L 229 , 17/08/1998 S. 0061 - 0061



Rozhodnutie Rady z 18. júna 1998 o uzavretí Dohody o vzájomnom uznávaní posudzovania zhody medzi Európskym spoločenstvom a Novým Zélandom (98/509/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v spojitosti s článkom 228 ods. 2 prvá veta a ods. 3 prvý pododsek a článkom 228 ods. 4, so zreteľom na návrh Komisie, keďže Dohoda o vzájomnom uznávaní posudzovania zhody medzi Európskym spoločenstvom a Novým Zélandom bola prerokovaná a parafovaná 19. júla 1996 a mala by sa schváliť; keďže Spoločnému výboru ustanovenému dohodou boli prisúdené určité úlohy súvisiace s vykonávaním a predovšetkým právomoc zmeniť a doplniť určité aspekty sektorových príloh k tejto dohode; keďže mali by sa prijať príslušné vnútorné postupy na zaručenie správneho fungovania dohody a keďže je potrebné splnomocniť Komisiu, aby urobila určité technické zmeny a doplnky k dohode a aby prijala určité rozhodnutia na jej vykonávanie, ROZHODLA TAKTO: Článok 1 Dohoda o vzájomnom uznávaní posudzovania zhody medzi Európskym spoločenstvom a Novým Zélandom, vrátane príloh a spoločných deklarácií, ktoré sú k nej pripojené, sa týmto schvaľuje v mene Európskeho spoločenstva. Znenie dohody, príloh a spoločných deklarácií je pripojené k tomuto rozhodnutiu. Článok 2 Predseda Rady sa týmto poveruje určením osôb splnomocnených na podpísanie dohody zaväzujúcej spoločenstvo a odovzdaním diplomatickej nóty v mene spoločenstva, ako je stanovené v článku 14 dohody [1]. Článok 3 1. Komisia zastupuje spoločenstvo v Spoločnom výbore stanovenom v článku 12 dohody, pomáha jej osobitný výbor určený Radou. Po porade s osobitným výborom Komisia prikročí k menovaniam, notifikáciám, výmene informácií a žiadostiam o overenie uvedeným v článku 8 ods. 2 a článku 12 ods. 4 písmená c), d) a e) dohody. 2. Postoj spoločenstva k rozhodnutiam, ktoré má prijať spoločný výbor, so zreteľom na zmeny a doplnenia oddielov I až IV sektorových príloh (článok 12 ods. 4 písmená a) a b), a článok 6 dohody) a overenie zhody v súlade s článkom 8 a článkom 12 ods. 6 písm. d dohody, stanoví Komisia po porade s osobitným výborom uvedeným v odseku 1 tohto článku. 3. Vo všetkých ostatných prípadoch postoj spoločenstva v Spoločnom výbore stanoví Rada, konajúc na základe kvalifikovanej väčšiny, na návrh Komisie. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 18. júna 1998 Za Radu predseda G. Strang [1] Dátum nadobudnutia platnosti dohody bude uverejnený v Úradnom vestníku Európskych spoločenstiev. --------------------------------------------------
Úradný vestník L 229 , 17/08/1998 S. 0001 - 0002



Rozhodnutie Rady z 18. júna 1998 o uzavretí Dohody o vzájomnom uznávaní posudzovania zhody, certifikátov a označení medzi Európskym spoločenstvom a Austráliou (98/508/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojitosti s článkom 228 ods. 2 prvá veta a ods. 3 prvý pododsek, a článkom 228 ods. 4, so zreteľom na návrh Komisie, keďže Dohoda o vzájomnom uznávaní posudzovania zhody, certifikátov a označení medzi Európskym spoločenstvom a Austráliou bola prerokovaná a parafovaná 19. júla 1996 a mala by sa schváliť; keďže spoločnému výboru ustanovenému dohodou boli prisúdené určité úlohy súvisiace s vykonávaním, a predovšetkým právomoc zmeniť a doplniť určité aspekty sektorových príloh k tejto dohode; keďže mali by sa prijať príslušné vnútorné postupy na zaručenie správneho fungovania dohody, a keďže je potrebné splnomocniť Komisiu, aby urobila určité technické zmeny a doplnky k dohode a aby prijala určité rozhodnutia na jej vykonávanie, ROZHODLA TAKTO: Článok 1 Dohoda o vzájomnom uznávaní posudzovania zhody, certifikátov a označení medzi Európskym spoločenstvom a Austráliou, vrátane príloh a spoločných deklarácií, ktoré sú k nej pripojené, sa týmto schvaľuje v mene Európskeho spoločenstva. Text dohody, príloh a spoločných deklarácií je pripojený k tomuto rozhodnutiu. Článok 2 Predsa Rady sa týmto poveruje určením osôb splnomocnených na podpísanie dohody zaväzujúcej Spoločenstvo, a odovzdaním diplomatickej nóty v mene Spoločenstva, ako je stanovené v článku 14 dohody [1]. Článok 3 1. Komisia zastupuje Spoločenstvo v spoločnom výbore stanovenom v článku 12 dohody, pomáha jej osobitný výbor určený Radou. Po porade s osobitným výborom Komisia prikročí k menovaniam, notifikáciám, výmene informácií a žiadostiam o overenie uvedeným v článku 8 ods. 2, a článku 12 ods. 4, písmená c), d) a e) dohody. 2. Postoj Spoločenstva k rozhodnutiam, ktoré má prijať spoločný výbor, so zreteľom na zmeny a doplnenia oddielov I až IV sektorových príloh (článok 12 ods. 4 písmená a) a b), a článok 6 dohody) a overenie zhody v súlade s článkom 8 a článkom 12 ods. 6 písm. d) dohody, stanoví Komisia po porade s osobitným výborom uvedeným v odseku 1 tohto článku. 3. Vo všetkých ostatných prípadoch postoj Spoločenstva v spoločnom výbore stanoví Rada, konajúc na základe kvalifikovanej väčšiny, na návrh Komisie. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 18. júna 1998 Za Radu Predseda G. Strang [1] Dátum nadobudnutia platnosti dohody bude uverejnený v Úradnom vestníku Európskych spoločenstiev. --------------------------------------------------
Úradný vestník L 222 , 10/08/1998 S. 0001 - 0027



Rozhodnutie Rady z 20. júla 1998 o uzatvorení Dohody medzi Európskym spoločenstvom a Ruskou federáciou o obchode s textilnými výrobkami, parafovanej 28. marca 1998 (98/491/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v spojení s článkom 228 ods. 2 prvou vetou, so zreteľom na návrh Komisie, keďže Komisia dohodla v mene spoločenstva s Ruskou federáciou dvojstrannú dohodu o obchode s textilnými výrobkami kapitoly 50 až 63 kombinovanej nomenklatúry, parafovanú v Bruseli 28. marca 1998; keďže rozhodnutie Rady 98/379/ES [1] stanovuje, že sa parafovaná dohoda predbežne uplatňuje, pokiaľ ju bude predbežne uplatňovať taktiež Ruská federácia; keďže Ruská federácia nemohla parafovanú dohodu predbežne uplatňovať; keďže sa s Ruskou federáciou dohodlo, že dohoda by sa mohla predbežne uplatňovať odo dňa jej podpisu; keďže Európske spoločenstvo by malo túto dvojstrannú dohodu vo svojom mene schváliť a podpísať, ROZHODLA TAKTO: Článok 1 Dohoda medzi Európskym spoločenstvom a Ruskou federáciou o obchode s textilnými výrobkami sa v mene spoločenstva schvaľuje. V súlade s článkom 6 ods. 1 dohody sa dohoda uplatňuje predbežne, s účinnosťou odo dňa jej podpisu oboma stranami. Text dohody tvorí prílohu tohto rozhodnutia. Článok 2 Predseda Rady je oprávnený vymenovať osobu splnomocnenú podpísať dohodu uvedenú v článku 1, zaväzujúcu spoločenstvo. Komisia vykoná v mene spoločenstva oznámenie ustanovené v článku 6 ods. 1 dohody. V Bruseli 20. júla 1998 Za Radu Predseda W. Molterer [1] Ú. v. L 169, 15.6.1998, s. 1. --------------------------------------------------
Úradný vestník L 252 , 12/09/1998 S. 0067 - 0067



Rozhodnutie Komisie z 7. septembra 1998, ktorým sa aktualizujú čiastky upresnené v nariadení, ktorým sa ustanovujú podrobné pravidlá na vykonanie rozpočtového nariadenia (oznámené pod číslom dokumentu C(1998) 2581) (98/539/ES, ESUO, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o založení Európskeho spoločenstva uhlia a ocele, so zreteľom na Zmluvu o založení Európskeho spoločenstva pre atómovú energiu, so zreteľom na nariadenie Komisie (Euratom, ESUO, ES) č. 3418/93 z 9. decembra 1993, ktorým sa ustanovujú podrobné pravidlá na vykonanie niektorých ustanovení rozpočtového nariadenia z 21. decembra 1977 [1], naposledy zmenené a doplnené rozhodnutím 97/594/ES, ESUO, Euratom, [2] najmä na jeho článok 145, keďže Európsky index spotrebiteľských cien (EISC) bol v decembri 1995 na úrovni 98,6 a v decembri 1996 na úrovni 100,7; keďže by sa mal článok 1 rozhodnutia 97/594/ESUO, ES, Euratom upraviť tak, aby uvádzal, že spodná hranica 98700 ECU, po prekročení ktorej uplatňuje PVZO (SVS) právomoc vo vzťahu k obstarávateľským a dodávateľským zmluvám okrem zmlúv vedeckej alebo technickej povahy (článok 110 druhá zarážka písm. b) nariadenia (Euratom, ESUO, ES) č. 3418/93), sa vzťahuje tiež na zmluvy na dodávku vedeckého a technického vybavenia a na zmluvy na dodávku prác v oblasti V&TR (článok 110 prvá zarážka), ROZHODLA TAKTO: Článok 1 Stanovené čiastky upresnené v nariadení, ktorým sa ustanovujú podrobné pravidlá na vykonanie niektorých ustanovení rozpočtového nariadenia sa s účinnosťou od 1. januára 1998 aktualizujú takto: (ECU) | Ročné indexácia | 1. január 1997 | 1. január 1998 | | | Účtovník | (článok 31 prvá zarážka) | 131 | 134 | Asistent účtovníka | (článok 31 druhá zarážka) | 87 | 89 | Správca zálohových platieb | (článok 31 tretia zarážka) | 44 | 45 | Článok 2 V článku 1 rozhodnutia 97/594/ES, ESUO, Euratom odkaz na "článok 110 druhá zarážka písm. b)" znie ako odkaz "podľa článku 110 prvá zarážka a druhá zarážka písm. b)". Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. Účtovník Komisie oznámi toto rozhodnutie ostatným orgánom a inštitúciám spoločenstva. V Bruseli 7. septembra 1998 Za Komisiu Erkki Liikanen člen Komisie [1] Ú. v. ES L 315, 16.12.1993. V súlade s článkom 149 nariadenie (Euratom, ESUO, ES) č. 3418/93 nadobudlo účinnosť 1. januára 1994. [2] Ú. v. ES L 239, 30.8.1997, s. 54. --------------------------------------------------
Úradný vestník L 284 , 22/10/1998 S. 0035 - 0036



Rozhodnutie Rady z 13. októbra 1998, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Spojených štátov amerických (98/591/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 130m v súčinnosti s prvou vetou článku 228 odseku 2 a prvým pododsekom článku 228 odseku 3, so zreteľom na návrh Komisie [1], so zreteľom na stanovisko Európskeho parlamentu [2], keďže Európske spoločenstvo a Spojené štáty americké realizujú špecifické programy výskumu a technického rozvoja v oblastiach spoločného záujmu; keďže na základe skúseností z minulosti obe strany vyjadrili prianie vytvoriť väčší a širší rámec pre realizáciu spolupráce v oblasti vedy a techniky; keďže dohoda o vedeckej a technickej spolupráci je súčasťou celkovej spolupráce medzi Európskym spoločenstvom a Spojenými štátmi americkými, ktorá sa premieta predovšetkým do Novej transatlantickej agendy prijatej oboma stranami v decembri 1995; keďže Rada svojím rozhodnutím z 25. júna 1996 poverila Komisiu, aby rokovala o Dohode o vedeckej a technickej spolupráci medzi Európskym spoločenstvom a vládou Spojených štátov amerických; keďže Rada svojím rozhodnutím z 1. decembra 1997 rozhodla, že dohoda o vedeckej a technickej spolupráci sa podpíše v mene Európskeho spoločenstva; keďže uvedená dohoda bola podpísaná 5. decembra 1997; keďže Dohoda o vedeckej a technickej spolupráci medzi Európskym spoločenstvom a vládou Spojených štátov amerických by sa mala schváliť, ROZHODLA TAKTO: Článok 1 Dohoda o vedeckej a technickej spolupráci medzi Európskym spoločenstvom a vládou Spojených štátov amerických sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Na základe článku 12 dohody predseda Rady oznámi splnenie postupov potrebných pre vstup dohody do platnosti zo strany spoločenstva. V Luxemburgu 13. októbra 1998 Za Radu Predseda C. Einem [1] Ú. v. ES C 162, 28.5.1998, s. 10. [2] Stanovisko predložené 7. októbra 1998 (zatiaľ neuverejnené v úradnom vestníku). --------------------------------------------------
Úradný vestník L 285 , 22/10/1998 S. 0001 - 0001



Rozhodnutie Rady z 13. októbra 1998 o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Azerbajdžanskou republikou na strane druhej, prostredníctvom Európskeho spoločenstva (98/588/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2 a s prvým pododsekom článku 228 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže do nadobudnutia platnosti Dohody o partnerstve a spolupráci medzi Európskym spoločenstvom a jeho členskými štátmi, na jednej strane, a Azerbajdžanskou republikou, na strane druhej, podpísanej v Luxemburgu 22. apríla 1996, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Azerbajdžanskou republikou, na strane druhej, ROZHODLA TAKTO: Článok 1 Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Azerbajdžanskou republikou, na strane druhej, spolu so súvisiacimi vyhláseniami sa týmto v mene Európskeho spoločenstva schvaľujú. Dočasná dohoda a vyhlásenia tvoria prílohu tohto rozhodnutia. Článok 2 Predseda Rady sa týmto poveruje určiť osobu splnomocnenú podpísať dočasnú dohodu v mene Európskeho spoločenstva [2]. Článok 3 Predseda Rady podá v mene Európskeho spoločenstva oznámenie v súlade s článkom 32 dočasnej dohody. V Luxemburgu 13. októbra 1998 Za Radu Predseda C. Einem [1] Ú. v. ES C 313, 12.10.1998. [2] Dátum nadobudnutia platnosti dočasnej dohody uverejní v Úradnom vestníku Európskych spoločenstiev Generálny sekretariát Rady. --------------------------------------------------
Úradný vestník L 280 , 16/10/1998 S. 0001 - 0002



Rozhodnutie Rady z 20. júla 1998 o uzatvorení Dohody o vzájomnom uznávaní medzi Európskym spoločenstvom a Kanadou (98/566/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 spolu s prvou vetou článku 228 (2) a prvým pododsekom článku 228 (3) a článkom 228 (4), so zreteľom na návrh Komisie, keďže Dohoda o vzájomnom uznávaní medzi Európskym spoločenstvom a Kanadou podpísaná v Londýne 14. mája 1998 bola prerokovaná a má byť schválená; keďže niektoré úlohy týkajúce sa implementácie boli prisúdené spoločnému výboru zriadenému dohodou a najmä právomoc pozmeniť niektoré aspekty jej sektorových príloh; keďže sa majú ustanoviť príslušné interné postupy, aby sa zabezpečilo náležité fungovanie dohody a keďže je potrebné splnomocniť Komisiu, aby vykonala niektoré technické zmeny v dohode a urobila niektoré rozhodnutia týkajúce sa jej implementácie, ROZHODLA TAKTO: Článok 1 Dohoda o vzájomnom uznávaní medzi Európskym spoločenstvom a Kanadou vrátane jej príloh sa týmto schvaľuje v mene Európskeho spoločenstva. Znenie dohody a jej prílohy sú pripojené k tomuto rozhodnutiu. Článok 2 Predseda Rady doručí v mene spoločenstva oznámenie stanovené v článku XIX dohody. Článok 3 1. Komisia zastupuje spoločenstvo v spoločnom výbore a v spoločných sektorových skupinách zriadených sektorovými prílohami ustanovenými v článkoch XI a XII dohody za asistencie zvláštneho výboru menovaného Radou. Komisia po konzultácii s týmto zvláštnym výborom pristúpi k menovaniam, výmene informácií a žiadostiam o overenie uvedeným v článkoch IX, X, XI (3) c) a e), XII (2) b) a XIII dohody a v ekvivalentných ustanoveniach sektorových príloh. 2. Stanovisko spoločenstva vo vzťahu k rozhodnutiam, ktoré má prijať spoločný výbor alebo v prípade potreby spoločné sektorové skupiny, určuje Komisia vo vzťahu k zmenám sektorových príloh (článok XI (3) a) a článok XI (4) dohody) a overeniu dodržiavania v súlade s článkom VIII a XI (4) c) dohody po konzultácii so zvláštnym výborom uvedeným v odseku 1 tohto článku. 3. Vo všetkých ostatných prípadoch stanovisko spoločenstva určuje Rada, ktorá koná na základe kvalifikovanej väčšiny na návrh Komisie. Rovnaký postup sa uplatní na rozhodnutia prijaté spoločenstvom v rámci článkov XV(3) a XIX(4) dohody. V Bruseli 20. júla 1998 Za Radu Predseda W. Molterer --------------------------------------------------
Úradný vestník L 314 , 24/11/1998 S. 0018 - 0018



Rozhodnutie Komisie zo 16. novembra 1998, ktorým sa mení a dopĺňa rozhodnutie Komisie 93/467/EHS oprávňujúce členské štáty poskytovať výnimky z určitých ustanovení smernice Rady 77/93/EHS, pokiaľ ide o dubovú (Quercus L.) guľatinu s kôrou, pochádzajúcu z Kanady alebo Spojených štátov amerických (oznámené pod dokumentačným číslom C(1998) 3503) (98/661/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich šíreniu v rámci spoločenstva [1], naposledy zmenenú a doplnenú smernicou 98/2/ES [2], a najmä na jej článok 14 (1), so zreteľom na žiadosti, ktoré podali Belgicko, Dánsko, Nemecko, Grécko, Španielsko, Francúzsko, Taliansko, Luxembursko a Portugalsko, keďže podľa ustanovení smernice 77/93/EHS dubová (Quercus L.) guľatina s kôrou pochádzajúca zo severoamerických krajín sa v podstate nemôže dovážať do spoločenstva kvôli riziku zavlečenia Ceratocystis fagacearum (Bretz) Hunt., pôvodcu odumierania duba; keďže rozhodnutie Komisie 93/467/EHS [3], naposledy zmenené a doplnené rozhodnutím 96/724/ES [4], povoľuje výnimky pre dubovú (Quercus L.) guľatinu s kôrou, pochádzajúcu z Kanady a Spojených štátov amerických za predpokladu, že sú splnené špeciálne podmienky; keďže zmenené a doplnené rozhodnutie Komisie 93/467/EHS ustanovilo, že platnosť povolenia uplynie 31. decembra 1998; keďže na základe súčasne dostupných informácií by sa podmienky pre výnimku vo vyššie uvedenom rozhodnutí mali zachovať; keďže okolnosti oprávňujúce povolenie stále trvajú; keďže povolenie by sa preto malo rozšíriť na ďalšiu obmedzenú dobu; keďže Komisia zabezpečí, aby Kanada a Spojené štáty americké poskytli všetky dostupné technické informácie potrebné na to, aby sa naďalej monitorovalo fungovanie ochranných opatrení požadovaných podľa vyššie uvedených technických podmienok; keďže opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Rozhodnutie 93/467/EHS sa týmto mení a dopĺňa takto: 1. V článku 1 (2) b), za "— Valencia" sa pridá "— Vigo". 2. V článku 3 sa dátum "31. december 1998" nahrádza dátumom "31. december 2000". 3. V prílohe I, časť 7, sa "96/724/ES" nahrádza "98/661/ES". Článok 2 Toto rozhodnutie je adresované členským štátom. V Bruseli 16. novembra 1998 Za Komisiu Franz Fischler člen Komisie [1] Ú. v. ES L 26, 31.1.1977, p. 20. [2] Ú. v. ES L 15, 21.1.1998, p. 34. [3] Ú. v. ES L 217, 27.8.1993, p. 49. [4] Ú. v. ES L 329, 19.12.1996, p. 47. --------------------------------------------------